มีอาการปวดท้องน้อยมากถึงขั้นลุกเดินไม่ค่อยได้ ตัวร้อนคล้ายมีไข้ หนาวสั่น แต่ไม่มีอาการตกขาว เวลาปัสสาวะก็มักปวดเมื่อยตัว จะมีปัญหาอะไรเกิดขึ้นบ้างคะ
สวัสดีค่ะ อาการปวดท้องน้อยตัวร้อน มีไข้ หนาวสั่น ปวดเมื่อยตัว ปวดหลัง ไม่ได้เกิดจากผลข้างเคียงจากยาคุมฉุกเฉินที่ทานไปแล้ว 5-6 วัน แต่น่าจะเกิดจากสาเหตุอื่น เช่น- ท้องนอกมดลูก หากมีอาการขาดประจำเดือนมาก่อน ก็อาจเป็นสาเหตุได้ แต่มักมีเลือดออกจากช่องคลอดร่วมด้วย-มดลูกอักเสบอุ้งเชิงกรานอักเสบแต่มักมีตกขาวที่ผิดปกติร่วมด้วย-ลำไส้อักเสบเฉียบพลัน มักมีอาการคลื่นไส้ อาเจียน ถ่ายอุจจาระเหลวร่วมด้วย-หากปวดท้องน้อยด้านขวา อาจเกิดจากไส้ติ่งอักเสบซึ่งอาการปวดจะรุนแรงขึ้นเรื่อยๆ อาจมีคลื่นไส้ อาเจียนร่วมด้วย-กรวยไตอักเสบมักมีไข้สูง หนาวสั่น ปัสสาสวะแสบขัด ปัสสาวะขุ่น ปัสสาวะมีหนองหรือเลือดปน คลื่นไส้ อาเจียนหากอาการปวดท้องน้อยรุนแรงขึ้น และยังคงมีไข้ ควรรีบไปพบแพทย์ตรวจรักษานะคะ